CELEX: 32015R2295
Language: lv
Date: 2015-12-09 00:00:00
Title: Komisijas Īstenošanas regula (ES) 2015/2295 (2015. gada 9. decembris), ar ko Regulu (EK) Nr. 2074/2005 groza attiecībā uz atzīto pārtikas uzņēmumu sarakstiem (Dokuments attiecas uz EEZ)

10.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 324/5
            
         KOMISIJAS ĪSTENOŠANAS REGULA (ES) 2015/2295
   (2015. gada 9. decembris),
   ar ko Regulu (EK) Nr. 2074/2005 groza attiecībā uz atzīto pārtikas uzņēmumu sarakstiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 31. panta 2. punkta f) apakšpunktu,
   tā kā:
   
               (1)
            
            
               Ar Regulu (EK) Nr. 882/2004 paredz vispārīgus noteikumus, kas reglamentē oficiālo kontroli, lai pārbaudītu atbilstību Savienības noteikumiem dzīvnieku barības un pārtikas un dzīvnieku veselības un dzīvnieku labturības jomās. Tajā paredzēts, ka dalībvalstis uztur atjauninātus atzīto uzņēmumu sarakstus, kas pieejami pārējām dalībvalstīm un sabiedrībai.
            
         
               (2)
            
            
               Saskaņā ar prasībām, kas noteiktas Komisijas Regulā (EK) Nr. 2074/2005 (2), Komisijai jānodrošina tīmekļa vietne, kurā katra dalībvalsts norāda saiti uz tās nacionālo tīmekļa vietni, kurā iekļauti atjaunināti atzīto uzņēmumu saraksti, kas pieejami citām dalībvalstīm un sabiedrībai. Šo sarakstu analīze, piemēram, ietekmes novērtējuma nolūkā vai lai veidotu saikni ar citiem Komisijas informācijas tehnoloģiju rīkiem, ir izrādījusies ļoti laikietilpīga un sarežģīta.
            
         
               (3)
            
            
               Lai vienkāršotu iespēju analizēt dalībvalstu uzņēmumu sarakstus un bez liekas kavēšanās iekļautu minētajos sarakstos Savienības atzītos uzņēmumus, šķiet lietderīgi atļaut izmantot TRACES sistēmu.
            
         
               (4)
            
            
               Šajā regulā paredzētās prasības ir saistītas gan ar pārtikas apritē iesaistīto tirgus dalībnieku, gan kompetento iestāžu līdzšinējās prakses pielāgošanu. Tādēļ ir lietderīgi pieļaut iespēju uz laiku atlikt šīs regulas piemērošanu.
            
         
               (5)
            
            
               Tādēļ Regula (EK) Nr. 2074/2005 būtu attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2074/2005 V pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 9. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 165, 30.4.2004., 1. lpp.
   
   
      (2)  Komisijas 2005. gada 5. decembra Regula (EK) Nr. 2074/2005, ar ko nosaka ieviešanas pasākumus noteiktiem produktiem saskaņā ar Regulu (EK) Nr. 853/2004 un oficiālās kontroles organizēšanu saskaņā ar Regulu (EK) Nr. 854/2004 un (EK) Nr. 882/2004, izņēmumus Regulai (EK) Nr. 852/2004 un groza Regulu (EK) Nr. 853/2004 un (EK) Nr. 854/2004 (OV L 338, 22.12.2005., 27. lpp.).
   
      PIELIKUMS
      
         
            “V PIELIKUMS
            
               Atzīto uzņēmumu saraksti
            
            I NODAĻA
            
               PIEKĻUVE ATZĪTO UZŅĒMUMU SARAKSTIEM
            
            Lai palīdzētu dalībvalstīm veidot atjauninātus atzītu uzņēmumu sarakstus, kuriem piekļūtu arī citas dalībvalstis un sabiedrība, Komisijai jānodrošina tīmekļa vietne, kurā katra dalībvalsts norāda saiti uz tās nacionālo tīmekļa vietni vai informē par to, ka šie saraksti ir publicēti, izmantojot TRACES sistēmu.
            II NODAĻA
            
               NACIONĀLO TĪMEKĻA VIETŅU FORMĀTS
            
            A.   Galvenais saraksts
            
            
                     
                        1.
                     
                     
                        Katra dalībvalsts sniedz Komisijai saites adresi uz nacionālo tīmekļa vietni, kurā ietverts galvenais saraksts, kas sastāv no to atzīto pārtikas uzņēmumu sarakstiem, kuri ražo dzīvnieku izcelsmes pārtikas produktus saskaņā ar Regulas (EK) Nr. 853/2004 I pielikuma 8.1. punkta definīciju.
                     
                  
                     
                        2.
                     
                     
                        1. punktā minētajam galvenajam sarakstam jāsastāv no vienas lapas, un tas veidojams vienā vai vairākās Savienības oficiālajās valodās.
                     
                  B.   Darbības shēma
            
            
                     
                        1.
                     
                     
                        Tīmekļa vietni, kurā uztur galveno sarakstu, veido kompetentā iestāde vai attiecīgā gadījumā viena no kompetentajām iestādēm, kā to paredz Regulas (EK) Nr. 882/2004 4. pants.
                     
                  
                     
                        2.
                     
                     
                        Galvenajā sarakstā jābūt saitei uz:
                        
                                    a)
                                 
                                 
                                    citām tīmekļa lappusēm, kas atrodas tajā pašā tīmekļa vietnē;
                                 
                              
                                    b)
                                 
                                 
                                    gadījumā, ja kādus atzīto pārtikas uzņēmumu sarakstus neuztur 1. punktā minētā kompetentā iestāde, ir jābūt saitei uz tīmekļa vietnēm, kuras uztur citas kompetentās iestādes, departamenti vai, attiecīgā gadījumā, struktūrvienības.
                                 
                              
                  C.   Saraksti, izmantojot TRACES sistēmu
            
            Atkāpjoties no A un B daļas, dalībvalstis var sniegt sarakstus, izmantojot TRACES sistēmu.
            III NODAĻA
            
               ATZĪTO UZŅĒMUMU SARAKSTU IZKĀRTOJUMS UN KODI
            
            Ir jānosaka informācijas formāts un kodi, lai nodrošinātu plašu attiecīgās informācijas pieejamību par atzītiem pārtikas uzņēmumiem, un jāuzlabo šādu sarakstu pārskatāmība.
            IV NODAĻA
            
               TEHNISKĀS SPECIFIKĀCIJAS
            
            II un III nodaļā minētie uzdevumi un darbības jāveic saskaņā ar Komisijas publicētajām tehniskajām specifikācijām.”